സിറ്റി ഗ്യാസ്, ഗെയ്ല് പൈപ്പ് ലൈന് പദ്ധതികളിലെ തടസം നീക്കും എറണാകുളം: സിറ്റി ഗ്യാസ് വിതരണവും ഗെയ്ല് വാതക പൈപ്പ് ലൈന് പദ്ധതി നിര്വഹണവുമായി ബന്ധപ്പെട്ട തടസങ്ങള് നീക്കാന് മന്ത്രി പി. രാജീവിന്്റെ അധ്യക്ഷതയില് ചേര്ന്ന യോഗത്തില് തീരുമാനം. പദ്ധതി നിര്വഹണത്തില് കാലതാമസമുണ്ടായിട്ടുള്ള തൃക്കാക്കര, മരട്, കളമശേരി നഗരസഭകളിലെയും കൊച്ചി കോര്പ്പറേഷനിലെയും ജനപ്രതിനിധികളും ഇന്ത്യന് ഓയില് അദാനി ഗ്യാസ് പ്രൈവറ്റ് ലിമിറ്റഡ്, കൊച്ചി സേലം പൈപ്പ് ലൈന് പ്രൈവറ്റ് ലിമിറ്റഡ്, ദേശീയ പാത അതോറിറ്റി അധികൃതരും യോഗത്തില് പങ്കെടുത്തു. കളമശേരി നഗരസഭയില് ആറാം വാര്ഡില് ഗ്യാസ് വിതരണത്തിനായി കുഴിയെടുക്കുന്നതിന് അനുമതി നല്കും. അഞ്ച് വാര്ഡുകളില് കുടി ഗ്യാസ് വിതരണത്തിന് ലൈന് വലിക്കാന് അനുമതി നല്കിയിട്ടുണ്ട്. 2800 കണക്ഷന് അപേക്ഷകള് കെട്ടിക്കിടക്കുകയാണ്. ഇത് എത്രയും വേഗം പൂര്ത്തിയാക്കും. കളമശേരി വ്യവസായ എസ്റ്റേറ്റില് 800 മീറ്റര് പൈപ്പ് ലൈന് നിര്മ്മാണം ആരംഭിക്കാനും ഇന്ത്യന് ഓയില് അദാനി ഗ്യാസ് പ്രൈവറ്റ് ലിമിറ്റഡിന് അനുമതി നല്കും. തൃക്കാക്കര നഗരസഭയില് വാര്ഡ് 28 ല് ഗ്യാസ് പൈപ്പ് ലൈനു വേണ്ടി കുഴിയെടുത്തതിനെ തുടര്ന്ന് തകര്ന്ന റോഡുകള് ഉടന് പുനസ്ഥാപിക്കാന് അദാനി ലിമിറ്റഡിനോട് മന്ത്രി നിര്ദേശിച്ചു. ഇവിടെ 700 കണക്ഷനുകളാണ് നല്കാനുള്ളത്. 13 വാര്ഡുകളിലായി നല്കാനുള്ള കണക്ഷനുകള് മൂന്നു മാസത്തിനകം നല്കും. മറ്റ് വാര്ഡുകളിലെ ജോലികള് സമാന്തരമായി തുടരും. മരട് നഗരസഭയില് പൈപ്പ് ഇടുന്നതിനായി പൊളിക്കുന്ന സ്ഥലം മാത്രമേ പുനസ്ഥാപിക്കാനാകൂ എന്ന അദാനി ഗ്യാസ് നിലപാടിനെ നഗരസഭ എതിര്ത്തതോടെയാണ് പദ്ധതി മുടങ്ങിയത്. റോഡ് പൊളിക്കുന്ന ഭാഗം മാത്രമായി പുനസ്ഥാപിച്ചാല് ടൈല് പാകിയ റോഡുകളുടെ മറ്റു ഭാഗങ്ങളും തകരുമെന്നാണ് നഗരസഭ ഭരണ സമിതിയുടെ നിലപാട്. എന്നാല് സെക്യൂരിറ്റി തുക വാങ്ങിയ ശേഷം ഒരു വാര്ഡില് പൈപ്പ് ലൈന് ഇടുന്നതിന് അനുമതി നല്കാന് മന്ത്രി നഗരസഭയോട് മന്ത്രി നിര്ദ്ദേശിച്ചു. റോഡ് പൂര്ണ്ണ രീതിയില് പുനസ്ഥാപിക്കാനുള്ള ഉത്തരവാദിത്തം അദാനി ഗ്യാസിനായിരിക്കും. കൊച്ചി കോര്പ്പറേഷനില് ആറു ഡിവിഷനുകളില് പൈപ്പ് ഇടല് ആരംഭിക്കാനുള്ള നടപടി സ്വീകരിക്കാന് തീരുമാനമായി. കോര്പ്പറേഷന്്റെ ഡിമാന്ഡ് നോട്ട് ലഭിച്ച ശേഷം പണമടയ്ക്കാനും അനുമതി നല്കാനും തീരുമാനിച്ചു. മറ്റു ഡിവിഷനുകളിലും തുടര്ന്ന് പൈപ്പിടുന്നതിന് നടപടി സ്വീകരിക്കും. എറണാകുളം മെഡിക്കല് കോളേജ് വഴി കടന്നു പോകുന്ന പൈപ്പ് ലൈന് എല്ലാ സുരക്ഷയും ഉറപ്പാക്കും. 15 ദിവസത്തിനകം ഇവിടെ നിര്മ്മാണം പൂര്ത്തിയാക്കാനാകും. കൊച്ചി സേലം പൈപ്പ് ലൈന് കമ്ബനി സമര്പ്പിച്ച പുതിയ പദ്ധതി നിര്ദേശം ഡയറക്ടറേറ്റ് ഓഫ് മെഡിക്കല് എജ്യുക്കേഷന് സമര്പ്പിച്ചതായി പ്രിന്സിപ്പല് ഡോ. കല കേശവന് അറിയിച്ചു. ദേശീയ പാതയില് ഗെയില് പൈപ്പ് ലൈന് സമാന്തരമായി കൊച്ചി സേലം പൈപ്പ് ലൈന് കടന്നു പോകുന്നത് സംബന്ധിച്ച പ്രശ്നങ്ങള് ചര്ച്ച ചെയുന്നതിന് ദേശീയ പാത അതോറിറ്റി, ഗെയ്ല്, കെ എസ് എസ് പി പ്രതിനിധികള് പ്രത്യേക യോഗം ചേര്ന്ന് പരിഹാരം കണ്ടെത്താനും മന്ത്രി നിര്ദേശിച്ചു. യോഗത്തില് ഹൈബി ഈഡന് എം.പി., എം എല് എ മാരായ പി.ടി. തോമസ്, ടി.ജെ. വിനോദ്, കൊച്ചി മേയര് അഡ്വ. എം. അനില് കുമാര്, ജില്ലാ കളക്ടര് ജാഫര് മാലിക്, സബ് കളക്ടര് വിഷ്ണു രാജ്, ഇന്ത്യന് ഓയില് അദാനി ഗ്യാസ് പ്രൈവറ്റ് ലിമിറ്റഡ് പ്രതിനിധി അജയ് പിള്ള, എന് എച്ച് എഐ പ്രൊജക്ട് മാനേജര് ജെ. ബാലചന്ദര്, റെയില്വേ ഏരിയ മാനേജര് നിതിന് നോര്ബര്ട്ട്, നഗരസഭ അധ്യക്ഷരായ ആന്റണി ആശാന്പറമ്ബില് മരട്, അജിത തങ്കപ്പന് തൃക്കാക്കര, സീമ കണ്ണന് കളമശേരി, പഞ്ചായത്ത് പ്രസിഡന്റുമാരായ എം.വി നിതമോള് കുന്നത്തുനാട്, സോണിയ മുരുകേശന് വടവുകോട് പുത്തന്കുരിശ് തുടങ്ങിയവര് പങ്കെടുത്തു.The post സിറ്റി ഗ്യാസ്, ഗെയ്ല് പൈപ്പ് ലൈന് പദ്ധതികളിലെ തടസം നീക്കും first appeared on MalayalamExpressOnline.